РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 54

от заседание на комисия ”Управление на собствеността”
към Пленума на Висшия съдебен съвет, проведено на 08.11.2017 г.
/кратък/

Днес, 08.11.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански
                                                                                       
ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Среща с административните ръководители на органите на съдебна власт, които упражняват правомощията си на възложители по чл. 5 от ЗОП, в изпълнение на решение на Комисия „Управление на собствеността” към Пленума на ВСС, взето по протокол № 52/01.11.2017 г., т. 1.

От страна на Върховния касационен съд присъстваха: г-жа Ваня Лазарова – и.ф. главен секретар и г-жа Цветелина Трайкова – експерт – обществени поръчки.

От страна на Прокуратура на Република България  присъстваха: г-н Иван Маринов – главен секретар и г-жа Стефка Инджова – директор дирекция „СФТО” при Администрация на Главния прокурор.

На обсъждането по т. 1 от настоящия дневен ред присъстваха и административните ръководители на органите на съдебна власт, както следва: г-жя Марияна Шотева – председател на Административен съд гр. Пазарджик, г-жа Маргарита Славкова – председател на Административен съд гр. Силистра, г-н Мирослав Начев – председател на Окръжен съд гр. Кюстендил, г-жа Елеонора Серафимова – председател на Окръжен съд гр. Пазарджик, г-жа Силвия Петрова – председател на Окръжен съд гр. Търговище, г-н Иван Шейтанов – председател на Районен съд гр. Асеновград, г-н Камен Гатев – председател на Районен съд гр. Пещера, г-н Янко Чавеев – председател на Районен съд гр. Самоков и г-н Емилиян Ангелов – председател на Районен съд гр. Шумен.
 
Административен съд гр. Перник беше представляван от г-жа Петя Илчева – съдебен администратор.

Участниците в срещата изразиха становищата си във връзка с упражняване на правомощията им на възложители по чл. 5 от ЗОП, като споделиха трудностите, които са срещнали във връзка с изпълнението им и възможностите за усвояването на финансовите средства, предоставени им по § 51-00 „Основен ремонт на ДМА”.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на дирекция „Управление на собствеността на съдебната власт” да изготви актуален доклад във връзка с усвояването на капиталовите разходи, отпуснати на органите на съдебна власт по параграф 51-00 „Основен ремонт на ДМА“, до края на 2017 г., както и средствата които следва да бъдат предвидени във връзка с продължаване на стартиралите обществени поръчки за 2018 г.
1.2. ВЪЗЛАГА на дирекция „Управление на собствеността на съдебната власт” да изготви доклад за възможностите за реализиране на Инвестиционната програма на ВСС за 2018 г., по отношение правомощията на административните ръководители, като възложители на обществени поръчки за проектиране, строителство и инженеринг, по смисъла на ЗОП. 

2. ОТНОСНО: Предложения за включване на нови обекти в Инвестиционната програма на Висш съдебен съвет за 2018 г. по § 51-00 „Основен ремонт на придобиване на дълготрайни активи”, съгласно одобрената бюджетна прогноза за 2018-2020 г. на съдебната власт.
Приложение: Доклад от инж. Дениза Павлова, началник на отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение доклада от инж. Дениза Павлова – началник на отдел „Инвестиции и строителство” с предложения за включване на нови обекти в Инвестиционната програма на Висш съдебен съвет за 2018 г. по § 51-00 „Основен ремонт на придобиване на дълготрайни активи”.
2.2. ВЪЗЛАГА на отдел „Инвестиции и строителство”, след приемане на бюджета на съдебната власт за 2018 г., да изготви план за разпределение на капиталовите разходи по § 51-00 „Основен ремонт на придобиване на дълготрайни активи” за 2018 г. на съдебната власт.

3. ОТНОСНО: Писмо от председателя на Окръжен съд гр. Ловеч с вх. № ВСС-14588/01.11.2017 г. с искане за отпускане на средства за неотложен текущ ремонт на отводнителната система на сградата на Съдебната палата, на стойност 18 426,26 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. Извършването на разход за извършване на авариен текущ ремонт на отводнителна система за дъждовни води в Окръжен съд гр. Ловеч е неотложно необходимо. Стойността на разхода е 18 427 лв. с ДДС, съгласно подадена оферта.
        3.2. ИЗПРАЩА решението по т. 3 от настоящия протокол на комисия „Бюджет и финанси”, за  корекция на бюджета на  Окръжен съд гр. Ловеч.

4. ОТНОСНО: Проект  на  решение  за  изменение  и  допълнение на Решение по т. 36.1.1. от протокол № 9/09.03.2017 г. на Пленума на ВСС за възлагане стопанисването на недвижими имоти – публична/частна държавна собственост в Апелативен район – Пловдив, във връзка с решение по т. 38 от Протокол № 39/27.10.2016 г. на Пленума на ВСС.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

1. ИЗМЕНЯ И ДОПЪЛВА решението си по т. 36.1.1 от протокол № 9/09.03.2017г. в раздел „I. Област Пловдив“, с което се възлага стопанисването на предоставените за управление на Пленума на Висшия съдебен съвет, недвижими имоти – публична/частна държавна собственост в Апелативен район – Пловдив, по следния начин:

I. Създава се нова т. 8а:
„8а. На административния ръководител – председател на Районен съд – гр. Карлово, стопанисването на недвижимия имот, намиращ се в гр. Карлово, ул. „Тодор Каблешков“ №1.

2. ВНАСЯ предложението като редовна точка в заседание на Пленума на Висшия съдебен съвет, насрочено за 16.11.2017 г.

5. ОТНОСНО: Проект на решение на Министерски съвет за обявяване на част от имот – публична държавна собственост, за имот – частна държавна собственост, и за даване на съгласие за премахването му.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

I. Изразява следното становище:
1.	Наименованието на проекта на акт да придобие следната редакция: „Решение № ……/…..2017г. за обявяване на част от имот – публична държавна собственост,  за имот – частна държавна собственост“.
2.	В правните основания на проекта на акт да отпадне чл. 197 от Закона за устройство на територията /ЗУТ/, тъй като с предложеното решение по т. 1 Министерският съвет на Република България обявява част от имот – публична държавна собственост за имот – частна държавна собственост, въз основа на което властнически правомощия придобива областният управител по чл. 15, ал. 2, във връзка с чл. 7, ал. 3 от Закона за държавната собственост /ЗДС/.
3.	В проекта на РМС да отпадне т. 2 със същите мотиви.
4.	В проекта на РМС т. 3 да стане т. 2, като се редактира по следния начин: „Областният управител на област София да състави акт за частна държавна собственост за имота по т. 1.“

II. Предлага на областния управител на област София, след влизане в сила на Решението на Министерски съвет, да даде съгласие Висшият съдебен съвет чрез Прокуратурата на Република България да премахне имота по т. 1 за своя сметка при спазване изискванията на чл. 197 от ЗУТ.

III. Изпраща настоящото решение на министъра на регионалното развитие и благоустройството и на областния управител на област София.

ІV. ВНАСЯ предложението като допълнителна точка в заседание на Пленума на Висшия съдебен съвет, насрочено за 09.11.2017 г.

......................

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ